हिन्दीभाषी विद्यार्थियों के लिये इंजीनियरिंग की परीक्षा हिन्दी माध्यम से देने की सुविधा राजीव गाँधी प्रौद्योगिकी विश्वविद्यालय द्वारा दी गयी है। इन विद्यार्थियों को वैश्विक जरूरतों के अनुसार क्षमतावान बनाने के लिये इनमें कम्युनिकेशन स्किल और व्यक्तित्व विकास के लिये क्रिस्प और एए एजुटेक के बीच एमओयू हुआ है। विद्यार्थियों की कम्युनिकेशन स्किल बढ़ाने के लिये इन्हें अंग्रेजी सिखायी जायेगी। एए एजुटेक के डॉयरेक्टर भारतीय क्रिकेट टीम के पूर्व कैप्टन श्री के. श्रीकांत हैं। तकनीकी शिक्षा और कौशल विकास (स्वतंत्र प्रभार) और स्कूल शिक्षा राज्य मंत्री श्री दीपक जोशी ने यह बातें राजीव गाँधी प्रौद्योगिकी विश्वविद्यालय में 'उदय' कार्यक्रम में कही।